Yerom Buleon

Aloiz Yerom Buleon (Pluvergad, 12 Gwengolo 1854 - Gwened, 31 Here 1934), Alois Jérôme Buléon en ti-kêr, a oa ur beleg katolik breizhat en deus savet levrioù relijiel ha dastumet kanaouennoù brezhonek en eskopti Gwened.

Mab da Julien Buléon hag Anne Le Tartaise e oa. Goude skolaj Sant-Frañsez-Zavier e Gwened, e studias e kloerdi bihan (1874) hag e kloerdi bras (1875) Santez-Anna-Wened (Keranna). Adalek 1877 e voe o kelenn an henlizhiri hag ar brezhong e kloerdi bihan Keranna, hag e-touez e studierien e voe Frañsez-Mari Kadig.
Beleget e voe d'ar 16 a viz Meurzh 1878. Person Begnen e voe adalek 1899 hag eno e krouas ur c'hannadig-parrez divyezhek brezhoneg-galleg anvet Er Hlohig Begnen. Chaloni a enor e voe e 1901. E 1906 e voe anvet da berson-arc'hebeleg iliz-veur Gwened.

Eus 1905 da 1914 e voe e penn ar Revue Morbihannaise, ur gelaouenn c'hallek a blede gant an Istor, ar brezhoneg ha sevenadur Bro-Gwened. Dastum a reas kontadennoù ha kanaouennoù a voe embannet gantañ er gelaouenn-se. E brezhoneg e savas ur Histoér SantélHistoér Santél de ziskein er burhudeu en des groeit en Eutru Doué ar en doar, moullerezh Galles, Gwened, 1896, adembannet e 1900, 1902 ha 1911 ; embannet ivez e brezhoneg Treger, Histoar Zantel da zeskin ar burzudou en deuz gret an otrou Doue war an Douar e 1899 ha 1904, hag e brezhoneg Leon, Histor Zantel da zeski ar burzudou en deuz great Doue var ann douar e 1900 ha kas a reas meur a bennad d'ar gelaouenn Dihunamb. A-hend-all e savas pennadoù e galleg dreist-holl, diwar-benn istor ar vro. E vreur Matilin Buleon a voe dastumer kanaouennoù ivez.

Oberennoù
Brezhonek
 Histoér santél, de ziskein er burhudeu en dès groeit en Eutru Doué ar en doar aveit salvedigeh er bed, Gwened, Galles, 1896 & Lafolye, 1900 
 Histoar zantel da zeskin ar burzudou en deuz gret an Otrou Doue war en douar evit silvidigez an dud, doare all eus an "Histoér santél" lakaet e brezhoneg Treger gant E. Héry, person Kerfod, Ploermael, 1899
 Histor zantel, doare all eus an "Histoér santél" lakaet e brezhoneg Leon gant Yann-Vari Nikolaz hag Alan an Habask, Kerangall, 1900
Gallek
Sainte Anne d'Auray, histoire du pèlerinage (21 embannadur etre 1912 ha 1948)
Sainte-Anne d'Auray : histoire d'un village (7 embannadur e 1924)
Yves Nicolazic : le paysan, le voyant, le batisseur Sainte- Anne d'Auray (7 embannadur etre 1930 ha 1982 )
Sous le ciel d'Afrique. De Sainte Anne d'Auray à Sainte Anne du Fernanvaz. Récits d'un missionnaire, 1896 
Le Doyenné de Locmalo, étude sur le pays "Pourrelette" gant Jérôme Buléon
Histoire liturgique de l'Immaculée Conception, gant J. Buléon

Levrlennadur
RAOUL, Lukian : Geriadur ar skrivagnerien ha yezhourien, Al Liamm, 1992, pp. 48–48 

Notennoù

Rummad:Beleien Breizh
Rummad:Skrivagnerien Breizh
Rummad:Skrivagnerien vrezhonek
Rummad:Dastumerien kanaouennoù
Rummad:Dastumerien kontadennoù
Rummad:Ganedigezhioù 1854
Rummad:Marvioù 1934